

**ประกาศองค์การบริหารส่วนตำบลเมืองเกษตร**

**เรื่อง มาตรการป้องกันการรับสินบน**

รัฐบาลกำหนดให้การป้องกัน ปราบปรามการทุจริตและประพฤติมิชอบเป็นนโยบายสำคัญและถือเป็นวาระแห่งชาติที่ทุกส่วนราชการต้องนำไปปฏิบัติให้บังเกิดผลที่เป็นรูปธรรม องค์การบริหารส่วนตำบลเมืองเกษตร จึงได้กำหนดให้นโยบายต่อต้านการรับสินบนเป็นนโยบายสำคัญ ทั้งนี้เพื่อเป็นการปฏิบัติงานของบุคลากรขององค์การบริหารส่วนตำบลเป็นไปตามหลักธรรมาภิบาล ทุกภารกิจต้องโปร่งใส เป็นธรรม ตรวจสอบได้ ปลอดจากการทุจริต โดยมีมาตรการกำหนดแนวทางปฏิบัติ ดังนี้

1. ทุกหน่วยงานต้องไม่เรียกหรือรับสินบนเพื่อประโยชน์ส่วนตนและพวกพ้อง เพื่อกระทำการ ไม่กระทำการ หรือประวิงเวลาเพื่อการใด ๆ อันมิชอบต่อหน้าที่และกฎหมาย
2. ให้ผู้บังคับบัญชาและหัวหน้างานทุกระดับชั้นเข้มงวด กวดขัน การปฏิบัติหน้าที่ของผู้ใต้บังคับบัญชา เพื่อป้องกันมิให้มีช่องทางในการเรียกรับสินบน และต้องปฏิบัติตนเป็นแบบอย่างที่ดี รวมทั้งหากพบว่าผู้ใต้บังคับบัญชามีพฤติการณ์เรียกหรือรับสินบนให้ดำเนินการทางวินัย และอาญาต่อไป
3. ให้ทุกหน่วยงานจัดให้มีช่องทางและประชาสัมพันธ์ ในการร้องเรียนหรือให้ข้อมูลเพื่อเป็นการเปิดโอกาสให้เจ้าหน้าที่ ประชาชน และผู้มีส่วนได้ส่วนเสีย เข้ามามีส่วนร่วมในการตรวจสอบเฝ้าระวัง และแจ้งเบาะแสการรับสินบนของหน่วยงาน
4. ให้ทุกหน่วยงานดำเนินการรณรงค์ด้านวัฒนธรรม และส่งเสริมค่านิยมไม่เรียกหรือรับสินบน
5. ให้ทุกหน่วยงานเร่งรัดการดำเนินการตามมาตรการป้องกันการรับสินบน และให้รายงานผลการดำเนินการตามมาตรการดังกล่าวในส่วนที่เกี่ยวข้องกับหน่วยงานทุกสิ้นปีงบประมาณ

จึงประกาศให้ทราบโดยทั่วกัน

ประกาศ ณ วันที่ 21 มกราคม พ.ศ. ๒๕๖๒

เสนอ เกี้ยวกลาง

(นายเสนอ เกี้ยวกลาง)

นายกองค์การบริหารส่วนตำบลเมืองเกษตร